BOSNA I HERCEGOVINA

FEDERACIJA BOSNE I HERCEGOVINE

ZENIČKO-DOBOJSKI KANTON

OPĆINSKI SUD U ŽEPČU
P R A V I L N I K

O korištenju službenih automobila

Žepče, maj 2015. godine

Na osnovu člana 31. stav 1. Zakona o sudovima u  Federaciji Bosne i Hercegovine („Službene novine Federacije Bosne i Hercegovine'' broj 38/05 i 22/06“) a vezano za Smjernice za uspostavu i jačanje interne kontrole kod budžetskih korisnika („Službene novine Federacije Bosne i Hercegovine“, broj 19/05), predsjednik Općinskog suda u Žepču , d o n o s i

P  R  A  V  I  L  N  I  K
O KORIŠTENJU SLUŽBENIH AUTOMOBILA

Član 1.

Ovim pravilnikom regulišu se okvirni uslovi i načini korištenja službenih automobila u Općinskom sudu u Žepču.
Član 2.

Službena vozila Općinskog suda u Žepču (u daljem tekstu : sud) čine vozila u vlasništvu suda.

Član 3.

Vozač u smislu ovog pravilnika je lice kome je od strane ovlaštenog lica predato vozilo na korištenje i upravljanje.

Član 4.

Koristiti se mogu samo tehnički potpuno ispravna vozila.

Član 5.

Prije početka vožnje vozač je dužan da izvrši pregled vozila vizuelno i odgovarajućim radnjama poslije čega svojim potpisom potvrđuje da je primio vozilo u ispravnom stanju i sa odgovarajućom opremom, a eventualne neispravnosti pismenim putem (putem zahtjeva) saopštava odgovornom licu.

Vozači su odgovorni za čuvanje opreme u vozilu koje koriste.

Član 6.

Održavanje vozila vrši vozač.
Član 7.

Lice kome je vozilo dato na korištenje i upravljanje podnosi pismeni zahtjev za servisiranje vozila za sve uočene neipravnosti na vozilu.

Član 8.

O redovnom servisiranju i registraciji vozila brine se vozač.
Član 9.
Raspored vozila vrši  predsjednik suda.
Član 10.

Svako vozilo i vozač moraju imati odgovarajuću dokumentaciju u skladu sa propisima iz oblasti bezbjednosti saobraćaja na putevima.

Član 11.

Evidentiranje i pravdanje goriva vrši se putem Odsjeka za opće i računovodstveno-materijalne poslove suda.
Član 12.

Parkiranje vozila van radnog vremena vrši se na službenom parkingu suda, izuzev ako su vozila data na korištenje službenim licima za prijevoz na posao i sa posla.

Član 13.

Ovaj pravilnik stupa na snagu danom donošenja . 
Broj:


    


                      PREDSJEDNIK SUDA                                 
Žepče,  20.05. 2015. godine                                                          Dragica Dragičević     
